cyanic-selkie/wikianc huggingface dataset:
Josep Lluís Trapero
Josep Lluís Trapero (s. 1965) on katalonialainen poliisi, joka toimi huhtikuusta lokakuuhun 2017 Katalonian aluehallinnon alaisten Mossos d'Esquadra -poliisivoimien ylimpänä johtajana. Espanja erotti hänet tehtävistään, ja häntä vastaan nostettiin syytteet "kansankiihotuksesta" ja "järjestäytyneestä rikollisuudesta", joista ensimmäisestä voidaan Espanjan lain mukaan tuomita 15 vuodeksi vankilaan.
Traperoa vastaan nostetut syytteet perustuvat siihen, että Mossos d'Esquadran poliisit eivät osallistuneet aktiivisesti Katalonian aluejohdon vastoin Espanjan tahtoa järjestämän itsenäisyyskansanäänestyksen sekä sen järjestämistä vaatineitten mielenosoitusten estämiseen. Espanjan keskushallinnon suorassa alaisuudessa toimivat Espanjan kansalliskaarti ja Espanjan kansallinen poliisi pyrkivät estämään kansanäänestyksen käyttämällä laajamittaista väkivaltaa rauhanomaisia äänestäjiä vastaan. Espanjan keskushallinnon poliisivoimat käytti äänestäjiä kohtaan väkivaltaa, muun muassa ampui kumiluodeilla ja retuutti kovakouraisesti. Sairaanhoitoon joutui turvautumaan yhteensä 1 066 poliisiväkivallan uhria.
Traperon johtamat Katalonian omat poliisit puolestaan kävivät kyllä sanomassa joillakin äänestyspaikoilla, että äänestyspaikka pitäisi sulkea, mutta eivät lähteneet väkisin hajottamaan äänestyspaikkojen ympärille niitä suojaamaan kerääntyneitä väkijoukkoja. Traperon lisäksi kansankiihotussyytteet on nostettu myös kahta muuta Mossos d'Esquadran johtoon kuuluvaa poliisipäällikköä Pere Soleria ja Teresa Laplanaa vastaan.
James Fifer
James Thomas ("Jim") Fifer (14. heinäkuuta 1930 Tacoma – 7. kesäkuuta 1986 Seattle) oli yhdysvaltalainen soutaja. Hän voitti Duvall Hechtin kanssa kultaa perämiehettömässä kaksikossa kesäolympialaisissa 1956 Melbournessa. Aiemmin kaksikko oli kilpaillut perämiehellisessä kaksikossa kesäolympialaisissa 1952 Helsingissä.
Virgin MVR-02
Virgin MVR-02 on Formula 1 -auto, jolla Marussia Virgin Racing -talli kilpaili kaudella. Kuljettajina toimivat Timo Glock ja tulokas Jérôme d’Ambrosio. Autolla ei saavutettu menestystä ja paras kilpailusijoitus olikin vasta neljästoista. Testikuljettajana toimi Robert Wickens, joka pääsi ajamaan Abu Dhabin GP:n perjantain ensimmäisissä harjoituksissa.
A priori ja a posteriori
A priori ja a posteriori ovat tietoteoreettisia termejä, jotka viittaavat tietyn tiedon luonteeseen. Termit viittaavat havaintokokemukseen, jonka suhteen a priori tarkoittaa samaa kuin ”ennen” ja a posteriori samaa kuin ”jälkeen”. Nämä termit tulivat käyttöön myöhäiskeskiajan skolastiikassa, mutta varsinaisesti niitä alkoivat käyttää rationalistit ja empiristit 1600-luvulla.
Termien käyttö
Termejä a priori ja a posteriori voidaan käyttää 1) ideoista eli käsitteistä, 2) propositioista eli väitelauseista ja 3) argumenteista.
1) Empiristien kuten John Locken ja David Humen mukaan kaikki ideat eli käsitteet ovat kokemuksesta peräisin eli ne ovat aposteriorisia. Rationalistien mukaan jotkin ideat (esimerkiksi substanssin idea) ovat apriorisia eli synnynnäisiä, eivätkä edellytä kokemusta. Immanuel Kantin mukaan kategoriat ovat apriorisia, kun ne mahdollistavat kokemuksen. Tällaisia ovat muun muassa ajan, tilan ja kausaliteetin kategoriat. Ilman näitä mikään aistihavainto tai kokemus ei ole hänen mukaansa mahdollista.
2) Aprioriset propositiot ovat sellaisia, ettei niiden totuusarvon määrittämiseen tarvita aistikokemuksia. Aposterioristen propositioiden totuusarvon selvittäminen edellyttää aistikokemusta. Aprioriset propositiot ovat usein analyyttisia, välttämättömiä totuuksia ja tosia käsitteidensä määritelmien perusteella. Aposterioriset totuudet ovat usein kontingentteja ja synteettisiä väittämiä.
Aposteriorisia, synteettisiä väittämiä:
3) Argumentit ovat apriorisia, mikäli ne sisältävät deduktion apriorisista väitteistä johtopäätökseen.
Immanuel Kant
Jaottelua on filosofiassa käytetty pitkään, mutta nykymerkityksessään se alkoi yleistyä Immanuel Kantin töiden myötä. Hänen aikalaisensa filosofit, kuten David Hume, päätyivät kieltämään jopa kausaliteetin. Humen argumentti kulkee seuraavasti: Kausaliteetti oletetaan kokemukseen, koska olemme tottuneet siihen, että yhtä ilmiötä seuraa aina toinen. Kuitenkaan emme voi päätellä siitä, että aurinko on aina noussut sitä, että se nousee huomennakin. On hyvin kuviteltavissa että se ei nouse, kyseessä ei ole käsitteellinen mahdottomuus kuten kulmikas ympyrä. Isaac Newtonin kehittämä fysiikan kuvaus kuitenkin perustuu pitkälti kausaliteetille ja kuvaa ulkomaailmaa hämmästyttävän tarkasti. Tämän vuoksi Kant halusi luoda vahvemman filosofisen perustan kausaliteetille.
Immanuel Kantin mukaan kaikki analyyttiset väitteet ovat apriorisia ja perustuvat ristiriidan lakiin. Analyyttiset väitteet ovat hänen mukaansa määritelmänsä kautta tosia. Tällainen on esimerkiksi ”Kaikki kappaleet ovat ulottuvaisia.” Synteettiset väitteet puolestaan lisäävät eli syntetisoivat väitteen subjektiin uutta tietoa. Tällainen on esimerkiksi väite ”Kappale on raskas.” Tässä predikatiivi ”raskas” syntetisoidaan käsitteeseen ”kappale”. Synteettisiä väitteitä hänen mukaansa ovat kokemusarvostelmat eli -väitteet ja matemaattiset väitteet, sillä väittämällä "7+5=12" siis todellakin laajennamme käsitettämme ja lisäämme ensimmäiseen käsitteeseen uuden.
Kantin teoksen Puhtaan järjen kritiikki keskeisenä kysymyksenä on synteettisen apriorisen tiedon eli informaatiota lisäävän, mutta havaintokokemusta edeltävän tiedon mahdollisuus. Kantin mukaan puhdas matematiikka ja puhdas luonnontiede kuten Newtonin fysiikka kuuluvat tälle alueelle. Se on synteettistä tietoa, koska se lisää informaatiota tiedon kohteesta, ja apriorista, koska se perustuu pelkästään apriorisiin kategorioihin. Aika, tila ja kausaliteetti ovat apriorisia ennakkoehtoja, jotka jäsentävät kokemusta ja yhdistää havaittuja ilmiöitä toisiinsa. Nykyään keskustelu koskee sitä, onko kausaliteettitieto tai mikään muukaan synteettistä ja apriorista.
Bitsevskin puisto
Bitsevskin puisto on yksi suurimmista luonnonpuistoista Moskovassa, Venäjällä. Puiston halki kulkee joki ja puisto on 10 kilometriä pitkä etelästä pohjoiseen. Kokonaisuudessaan puiston pinta-ala on 18 neliökilometriä. Bitsevskin puisto tunnetaan myös sarjamurhaaja Aleksandr Pitšuškinin siellä tekemistä murhista. Pitšuškin tunnusti murhanneensa puistossa 60 ihmistä vuosina 2001-2006.
Pia Wikstedt
Pia Maria Wikstedt (s. 11. kesäkuuta 1984 Espoo) on aktiiviuransa päättänyt suomalainen pituushyppääjä. Hän edusti vuodesta 2004 lähtien Helsingin Kisa-Veikkoja ja hänen valmentajanaan toimi vuodesta 2001 alkaen Risto Koskinen.
Sisäratojen SM-kilpailuista Wikstedt saavutti hopeaa pituushypyssä vuonna 2004. Ennätyksikseen hän hyppäsi sekä ulko- että sisäradoilla 617 cm (2004). Virallisiin kilpailuihin Wikstedt ei ole osallistunut vuoden 2010 jälkeen.
Kai Niemi
Kai Markus Niemi (s. 20. huhtikuuta 1978 Kouvola) on aktiiviuransa päättänyt suomalainen kolmiloikkaaja. Hän edusti Korian Pontta ja hänen valmentajinaan toimi Martti Mäkelä.
Sisäratojen SM-kilpailuista Niemi saavutti pronssia kolmiloikassa vuonna 2004. Ennätyksikseen hän hyppäsi ulkoradoilla on 15,14 metriä (2000) ja sisäradoilla 14,89 metriä (2002). Virallisiin kilpailuihin Niemi ei ole osallistunut vuoden 2008 jälkeen.
Pepe González
Pepe González (s. Madrid) on espanjalainen muusikko ja taiteilija, joka muutti vuonna 1980 Suomeen. Hän on ollut mukana useissa eri orkestereissa soittajana.
Mestarien liigan kausi 1995–1996
thumb|right|Loppuottelu Juventus – Ajax: joukkueiden avauskokoonpanot. Mestarien liigan kausi 1995–1996 oli Mestarien liigan neljäs kausi ja Euroopassa pelattavan jalkapallocupin 41. kausi. Loppuottelu pelattiin Roomassa 22. toukokuuta 1996. Italialainen Juventus voitti loppuottelussa alankomaalaisen Ajaxin rangaistuspotkukilpailussa maalein 4–2 tilanteen oltua jatkoajankin jälkeen 1–1. Loppuottelun maalintekijät olivat varsinaisella peliajalla Juventuksen Fabrizio Ravanelli ja Ajaxin Jari Litmanen. Rangaistuspotkukilpailussa maalin tekivät Juventuksen Ciro Ferrara, Gianluca Pessotto, Michele Padovano ja Vladimir Jugović sekä Ajaxin Jari Litmanen ja Arnold Scholten. Voitto oli Juventuksen toinen Euroopan mestareiden cupin tai liigan voitto. Välierissä Juventus voitti ranskalaisen Nantesin yhteismaalein 4–3 ja Ajax kreikkalaisen Panathinaikosin yhteismaalein 3–1.
Kauden paras maalintekijä oli yhdeksän maalia tehnyt Ajaxin suomalaispelaaja Jari Litmanen.
Kromi
Ominaisuudet
Kromi kuuluu metalleihin ja on väriltään harmahtava, kiiltävä ja kova. Kromi esiintyy kahdessa allotrooppisessa muodossa: kiderakenne 20 °C:n lämpötilassa on tilakeskeinen kuutiollinen,  mutta sille tunnetaan myös heksagoninen kiderakenne. Kromilla on neljä pysyvää isotooppia, joista yleisin on 52Cr, jota on 83,8 % luonnosta esiintyvästä kromista.
Kromille tunnetaan myös 21 luonnossa esiintymätöntä, radioaktiivista isotooppia. Näiden massaluvut ovat välillä 42–66 ja niistä pitkäikäisin on vuonna 1940 löydetty 51Cr jonka puoliintumisaika on 27,7 päivää. Seuraavaksi pysyvin on vuonna 1952 löydetty β+-säteilijä 48Cr, jonka puoliintumisaika on 21,56 tuntia. Kaikkien muiden isotooppien puoliintumisajat ovat alle yhden tunnin, useimmiten alle yhden minuutin.
thumb|Kromia
Yhdisteet
Kromi kuuluu jaksollisessa järjestelmässä ryhmään 6, ja se omaa elektronikonfiguraation [Ar]3d54s1. Kromi muodostaa yhdisteitä hapetusasteilla −2:sta +6:een. Kromi muodostaa pysyvimmät yhdisteensä hapetusasteilla +3 ja +6. Hapetusasteilla −2, −1, +1, +2, +4 ja +5 esiintyvät yhdisteet ovat harvinaisempia.
Kromi muodostaa epämetallien kanssa useita yhdisteitä eri hapetusasteilla, kuten halideja, hydrideitä, borideja, nitrideitä, fosfideita, silisidejä, arsenidejä, oksideita ja oksoyhdisteitä, Kromi muodostaa anionien kanssa suoloja, kuten kromi(III)sulfaattia.
Kromin tärkeimmät yhdisteet esiintyvät hapetusasteella +3 ja +6. Hapetusasteella +3 kromi muodostaa muun muassa halideja CrX3 (X = Cl, Br, F) sekä kromi(III)oksidin Cr2O3. Hapetusasteella +6 kromi muodostaa useita yhdisteitä, joista tärkeimmät ovat hapettimina käytetyt kromaatit CrO42− ja dikromaatit [Cr2O7]2−.
Satan’s Wept
Satan's Wept on puolalaisen black metal -yhtye Moonin toinen studioalbumi, joka julkaistiin vuonna 1999.
Kromi
Yhdisteet
Kromaatti- ja dikromaatti-ionit esiintyvät vesiliuoksissa tasapainotilassa, joka on riippuvainen pH:sta. Happamissa olosuhteissa tasapaino on dikromaatti-ioneja suosiva, ja ne toimivat voimakkaampina hapettimina.
CrO42− (aq) + 4H2O + 3e− → Cr(OH)3 + 5OH−      ε0 = −0,13 V
[Cr2O7]2− (aq) + 14H+ + 6e− → 2Cr3+ + 7H2O         ε0 = 1,33 V pienoiskuva|Kiinteä kaliumdikromaatti
pienoiskuva|Kiinteä kaliumkromaatti
Koordinaatiokompleksit
Kromi muodostaa kaikilla hapetusasteillaan koordinaatiokomplekseja, jotka ovat useimmiten geometrialtaan oktahedraalisia. Komplekseja tunnetaan tuhansia erilaisia, esimerkiksi halidi-, akvahalidi-, syanidi- ja amiinihalidikompleksit, kompleksit neutraalien ligandien ja monihampaisten ligandien kanssa sekä metalloseenit, kuten kromoseeni.
Kromi(II)-komplekseja hyödynnetään muun muassa koordinaatioyhdisteiden tutkimuksessa, koska ne ovat labiileja. Kromi(III)-kompleksit muodostavat suuren osuuden kromin kemiallisesta käytöstä. Hapetusasteella 0 kromi muodostaa komplekseja neutraalien π-donoriligandien kanssa, kuten heksakarbonyylikromi(0):n [Cr(CO)6]. pienoiskuva|Heksakarbonyylikromi(0)-koordinaatiokompleksi
Käyttö
Valtaosa kromin käytöstä on sen käyttö metalliseoksissa ferrokromina. Kromia käytetään metalliseoksissa tuomaan niihin kovuutta ja ruostumattoman teräksen valmistuksessa, sillä kromi pystyy muodostamaan pysyviä metallikarbideja jotka vahvistavat metallin rakennetta. Kromi lisää myös korroosionkestävyyttä. Esimerkiksi työkaluissa kromia on usein 3–5 %. Ruostumatonta terästä saadaan, kun rautaan lisätään noin 10 % tai enemmän kromia. Kromia käytetään myös teräksen pinnoittamiseen, sillä se saa aikaan kiiltävän pinnan. Kromia käytetään usein autojen osien, kuten puskureiden pinnoittamiseen. Sitä voidaan käyttää myös muovien pinnoittamiseen kiiltävän pinnan aikaansaamiseksi.
Kromia, esimerkiksi kromisulfaattia, voidaan käyttää myös nahan värjäämiseen. Värjätyssä nahassa voi olla 4–5 % kromia, joka on sitoutunut proteiineihin. Syntyvä jäte on kuitenkin myrkyllistä, joten sen tilalle etsitään uusia vaihtoehtoja.
Kromiyhdisteitä käytetään teollisina katalyytteinä ja pigmentteinä (kirkkaan vihreissä, keltaisissa, punaisissa ja oransseissa väreissä). Kromi esiintyy esimerkiksi maaleissa usein lyijy-yhdisteinä (esim. PbCrO4), jotka ovat myrkyllisiä ympäristölle. Tästä syystä varsinkin kromin keltaisen pigmentin käyttö on vähentynyt ja on siirrytty orgaanisiin pigmentteihin, jotka eivät sisällä kromia tai lyijyä. Rubiinit saavat punaisen värinsä kromi-ioneista ja lasi saa smaragdinvihreän väri, kun se käsitellään kromilla.
Kromin(VI)-suoloja käytetään puun käsittelyssä parantamaan sen säilyvyyttä. Puutavara käsitellään esimerkiksi kromatulla kupariarsenaatilla, mikä suojaa puuta sieniltä ja haitallisilta hyönteisiltä, kuten termiiteiltä. Suomessa arseenipitoisten suolakyllästeiden käyttö on kielletty vuonna 2007.
Kromi ja ihmisen ravitsemus
Kromi on elimistölle välttämätön hivenaine ja se osallistuu mm. hiilihydraattien sekä rasvojen aineenvaihduntaan. Kromia tarvitaan lisäksi sokeriaineenvaihdunnan ja hermoston toimintaan sekä verensokerin säätelyyn. Ilman riittävää kromin saantia elimistö ei pysty hyödyntämään glukoosia riittävän hyvin.
Kromin saantisuositus on 50–200 mikrogrammaa vuorokaudessa. Kromin liikasaanti on haitallista. Ravinnosta saadaan usein vain alle 60 % minimisaantisuosituksesta.
Kromia esiintyy runsaasti etenkin tonnikalassa (90 µg/100g), lohessa, silakassa, makrillissa ja hauessa (55 µg/100g). Lisäksi sitä esiintyy sianlihassa (13,5 µg/100g), kaurassa (13), linsseissä (11), perunassa ja pavuissa (10) sekä naudanlihassa ja broilerissa (9 µg/100g). Muita kromin lähteitä ovat leivinhiiva, maksa, täysjyvämurot, mausteet, lihajalosteet, sienet ja hunaja. Hedelmät ja muut ruoat, joissa on paljon yksinkertaisia sokereita, kuten sakkaroosia ja fruktoosia, sisältävät hyvin vähän kromia. Maanviljelyllä ja ruoan tuotantotavoilla on vaikutusta eri ruokien kromipitoisuuteen ja siksi sitä on vaikea tarkkaan arvioida. Etenkin hunajan kromipitoisuudessa on suuria vaihteluja.
Ravinnossa esiintyvä kromi on Cr(III)-muodossa ja on ihmiselle välttämätöntä, kun taas Cr(VI) on hengitettynä erittäin myrkyllistä ja mutageenistä. Cr(VI)-muodon ei ole havaittu olevan karsinogeenista liuoksissa.
Esiintymät ja kaivostoiminta
Kromia esiintyy useissa mineraaleissa, mutta ainoastaan kromiitti-mineraalin käyttö on taloudellisesti kannattavaa. Tällä hetkellä taloudellisesti kannattavia malmivarantoja on arvioitu olevan 1,14 miljardia tonnia ja löydetyt varannot kokonaisuudessaan 3,91 miljardia tonnia (normitettu 45 % Cr2O3-pitoisuuteen). Kromia ei tuoteta juurikaan Euroopan unionissa vaan suurin osa malmivaroista (95 %) on keskittynyt Kazakstaniin ja Etelä-Afrikkaan. Noin 1 % maailman varannoista löytyy Suomesta.
2010 arvioitiin vuotuiseksi kromiitti-malmin käyttömääräksi 12 miljoonaa tonnia vuodessa. On arvioitu malmivarantojen riittävän sadoiksi vuosiksi.
Suomessa ferrokromia tuottaa Outokumpu Oyj:n tehdas Torniossa. Kromimalmin sinne louhii tytäryhtiö Outokumpu Chrome Oy läheiseltä Elijärven kaivoksesta Keminmaasta.
SuomiRäp
SuomiRäp on suomalainen kaupallinen rap-musiikkia soittava radiokanava, jonka omistaa Bauer Media Groupin tytäryhtiö Bauer Media Oy. Kanava aloitti lähetykset 14. syyskuuta 2020 Bassoradion taajuuksilla. Kanavan juontajina aloittivat Bassoradiolta siirtyneet Ville Tanskanen (aamu) ja Aleksi Korpijaakko (aamu). Ohjelmapäällikkönä toimii Riikka Karjalainen, joka työskenteli aiemmin NRJ:llä. Kanava soittaa uutta sekä vanhaa suomalaista rap-musiikkia. Kanavan tarkoitus on pitää yllä, sekä kehittää suomalaista rap-kulttuuria.
Ohjelmat
Suomiräpillä on yksi primetime ohjelma. Suomiräpin aamu (kello 8-12), jota juontaa Ville Tanskanen ja Aleksi Korpijaakko.
Livet
Suomiräpillä pidetään yllä kulttuuria, jossa hiphop-artisteja kutsutaan räppäämään livenä radioon. Livevedoista julkaistaan videotallenteet Suomiräpin somealustoille. Livevedoissa ovat vierailleet muunmuassa Gettomasa, Yeboyah & Slani, Kriso ja PapiPike.
Suomiräpin ensimmäiset freestylesessiot järjestettiin 16.12.2022. Open mic henkisten sessioiden kesto oli noin 2.5 tuntia suorana alloille. Niihin osallistuivat esimerkiksi Aarnikotkat, Varomato, S-molli, Kajo ja Ahti sekä Musta Hanhi.
Kanavan aloitus
Kanava aiheutti aloituksellaan suuttumusta sosiaalisessa mediassa. Bassoradion luultiin lopettaneen, sillä SuomiRäp aloitti yllättäen Bassoradion taajuuksilla ilman ennakkotiedoitusta. Bassoradion jatkosta ilmoitettiin vasta pari päivää myöhemmin, ja uudistunut Basso aloitti 30. syyskuuta 2020 valtakunnallisena Kissin taajuuksilla.
Paheksuntaa aiheutui myös, kun kanavalla soitettiin Perussuomalaisten mainoksia. Asiaan ottivat kantaa muun muassa Elastinen ja Gettomasa. Mainokset vedettiin pois SuomiRäp-kanavalta.
Bauer Median toimitusjohtaja Sami Tenkanen kertoi 16. syyskuuta 2020, miksi mainokset päätyivät kanavalle. Tässä tapauksessa RadioMedia oli myynyt kuntavaalimainontaa perussuomalaisille. Mainonta syötettiin Bauer Median mainonnanhallintajärjestelmään, ja sitä kautta se päätyi SuomiRäp-kanavalle.
Radiogaala
Suomiräp palkittiin radiogaalassa 25.3.2022 kunniamaininnalla Vuoden radio -kategoriassa. Kanava sai myös kunniamaininnan Vuoden äänituotanto -kategoriassa kanavalla esitettävän saatiirisen Gangstasää-sketsin tuomana. Gangstasää parodioi säätiedoituksia ja siinä leikitellään rap-kulttuurin kliseillä, sekä otetaan humoristisesti kantaa ajankohtaisiin ilmiöihin. Gangstasää noteerattiin myös Helsingin Sanomissa. Radioaalassa ei aiemmin oltu jaettu kunniamainintoja.
Reija Leppänen
Sisäratojen SM-kilpailuista Leppänen saavutti hopeaa korkeushypyssä vuonna 2004. Ennätyksikseen hän hyppäsi ulkoradoilla on 176 cm (2003) ja sisäradoilla 182 cm (2004). Virallisiin kilpailuihin Leppänen ei ole osallistunut vuoden 2004 jälkeen.
Châteauneuf-les-Martigues
Châteauneuf-les-Martigues on kunta Bouches-du-Rhônen departementissa Ranskan Provencessa. Siellä asui 11 450 ihmistä vuonna 2009, ja sen pinta-ala on 31,65 neliökilometriä. Kunnan länsipuolella sijaitsee Martiguesin kaupunki.
Châteauneuf-les-Martiguesissa vaikutti vesilentokoneen kehittäjä Henri Fabre, jolle on muistomerkki paikassa.
Carl Wasenius
Carl Gustaf Wasenius (6. syyskuuta 1821 Lieto – 23. helmikuuta 1899 Turku) oli ensimmäisiä pätevän koulutuksen saaneita suomalaisia musiikkialan edustajia.
Henkilöhistoria
Waseniuksen vanhemmat olivat maanjako-oikeuden sihteeri Nicodemus Wasenius ja Maria Johanna Jahn. Hänen puolisonsa vuodesta 1848 oli Olga Apollonia Emilia Millhausen (k. 1890). Musiikkiarvostelija Karl Fredrik Wasenius oli heidän poikansa. Wasenius opiskeli ensin kellosepäksi, mutta ryhtyi sitten opiskelemaan musiikkia Tukholmassa ja Leipzigissa. Hän toimi 1848−1851 viulunsoittajana ja orkesterinjohtajana Turussa, Porissa ja Helsingissä.
Wasenius toimi sotilaskapellimestarina 1851–1856 ja 1859–1868 sekä musiikinopettajana kouluissa 1855–1885. Samalla hän johti kuoroja ja harrastajaorkestereita. Hän oli keskeinen henkilö Turun musiikkielämässä: hän elvytti Turun Soitannollisen Seuran toiminnan ja oli sen kapellimestari 1868–1872. Hän perusti yhdessä kirkkomuusikko Oscar Pahlmanin kanssa Turun lukkari- ja urkurikoulun, jonka johtaja ja opettaja hän oli 1877–1891.
Taiteellinen tuotanto
Wasenius sävelsi musiikkia muun muassa näytelmiin, kantaatin ja kuorolauluja. Hänen sävellyskäsikirjoituksiaan on arkistoituna Kansalliskirjastossa ja Sibelius-museossa. Wasenius julkaisi vuonna 1877 koraalivirsikirjan, jossa on myös kaksi hänen omaa sävellystään, mutta ne eivät ole jääneet käyttöön. Kolmiäänisen laulukirjan hän julkaisi 1884.
Olavi Uusivirran diskografia
Muut singlet
Listasijoitukset Suomen viralliselta singlelistalta (Single Top 20), Rumba-lehden 50 Hittiä (Rumba Top 50) (julk. 1992-2007), Suomen virallinen latauslista (Top 30) (2007->) ja Suomen suosituimmat (Music Control -radiolista) (Radio Top 20/Top 100)
Mennyt maailma
Mennyt maailma: Kapteeni Charles Ryderin hengelliset ja maalliset muistelmat on Evelyn Waugh’n kirjoittama romaani, joka julkaistiin vuonna 1945 ja suomennettiin 1949. Romaaniin pohjalta tehtiin vuonna 1981 Granada Televisionin tuottama kuuluisa TV-sarja Mennyt maailma, jonka pääosissa olivat Jeremy Irons ja Anthony Andrews. Romaanista on myös tehty elokuvasovitus Brideshead Revisited vuonna 2008.
Mennyt maailma on Evelyn Waugh’n romaaneista kuuluisin, ja sitä pidetään myös hänen parhaimpanaan. Romaanissa seurataan aristokraattisen Flyten perheen tarinaa 1920-luvulta aina toisen maailmansodan päättymiseen saakka.
Waugh oli kääntynyt katoliseksi vuonna 1930, ja Mennyt maailma voidaan monin tavoin nähdä hänen oman uskonsa ja jumalallisen armon ilmauksena. Romaanissa hän tutkii ihmissuhteiden monimutkaista keskinäistä riippuvuutta sekä uskonnollisuuden merkitystä. Waugh’n itsensä mukaan romaanin oli tarkoitus osoittaa ”jumalallisen armon toiminta” tiettyjen ihmisten elämässä.
Juoni
Kirjan kertoja Charles Ryder tapaa romaanin alussa Oxfordin yliopistossa Sebastianin, katoliseen Flyten perheeseen kuuluvan esteetin. Nuoret miehet solmivat intensiivisen ystävyyssuhteen. Charles on tunnollinen opiskelija, mutta hän kamppailee opintoihin keskittymisen ja taiteellisen kunnianhimonsa välillä. Suhde Sebastianiin vapauttaa Ryderin perinteisistä arvoista, jotka ovat siihen asti määrittäneet hänen elämäänsä, ja parin dekadentti elämäntyyli rohkaisee Charlesin taiteellista kehittymistä. He viettävät lomat yhdessä Flyten perheen omistamassa Bridesheadin linnassa. Siellä Charles huomaa, ettei hän voi aina ymmärtää Sebastianin uskontoa, joka vaikuttaa hänestä naiivilta ja epäjohdonmukaiselta.
Sebastianin paheneva alkoholismi ajaa parin lopulta eroon tosistaan. Charlesin suhde Flyte-perheeseen säilyy kuitenkin vahvana. Vuosia myöhemmin, kun he molemmat ovat menneet naimisiin onnettomasti, Charles rakastuu Sebastianin siskoon Juliaan. Mutta Julian luja katolinen usko osoittautuu lopulta ylitsepääsemättömäksi esteeksi suhteen jatkumiselle.
Turkuhalli
Turkuhalli, sponsorinimeltään Gatorade Center, on monitoimihalli Turussa. Se tunnetaan parhaiten jääkiekkojoukkue TPS:n kotihallina. Halli toimii myös konserttiareenana. Turkuhalli on lisäksi vuosittain järjestettävän kristillisen Maata näkyvissä -festareiden ja Itsenäisyyspäivän aaton tanssiaisten pitopaikka. Turkuhallin aikaisempia sponsorinimiä olivat Typhoon, Elysée Arena ja HK Areena.
Turkuhalli sijaitsee Turun Artukaisissa, Turun Messu- ja Kongressikeskuksen vieressä. Paikalla on aiemmin sijainnut Artukaisten lentokenttä. Hallin tuntumassa sijaitsee Turkuhallin seisake, tilausjunien käytössä oleva seisake Uudenkaupungin radan varrella. Turkuhalli on Suomen kolmanneksi suurin monitoimihalli Helsinki-hallin (entinen Hartwall Areena) ja Tampereen Kannen areenan jälkeen. Areena oli suurin Jääkiekon SM-Liigan joukkueiden halleista vuosina 1990–1997 ja 2014-2021.
Hallin nykyinen yleisökapasiteetti on jääkiekko-otteluissa 10 500 ja konserteissa noin 8 000. Yleisöennätys on vuodelta 2010, 12 250 henkilöä.
Historia
300px|thumb|left|Näkymä Turkuhallin sisältä. Turkuhalli rakennettiin vuoden 1991 jääkiekon maailmanmestaruuskilpailuiden päänäyttämöksi, ja se oli Suomen ensimmäinen yli 10 000 katsojaa vetävä monitoimihalli. Hallissa on pelattu jääkiekon MM-kisoja myös vuosina 1997 ja 2003.
Jaguar F-Pace
Jaguar F-Pace on Jaguarin vuodesta 2016 lähtien valmistama crossover-tyyppinen automalli. Se oli valmistajan ensimmäinen malli luokassaan. Sittemmin Jaguar on esitellyt myös pienemmän E-Pacen ja sähkökäyttöisen I-Pacen.
Vuoden 2017 Euro NCAP -kolaritestistä F-Pace sai tulokseksi täydet viisi tähteä.
Turkuhalli
Historia
SM-liigassa TPS:n kotiareenana halli korvasi Kupittaan jäähallin. Se oli 1990-luvulla SM-liigan suurin areena, kunnes Hartwall Areena (nyk Helsinki-halli) avattiin Helsingissä vuonna 1997. Jokerien lähdettyä KHL:ään HK areenasta tuli jälleen SM-liigan suurin halli. Ensimmäinen SM-liigan jääkiekko-ottelu, TPS–SaiPa, Typhoonissa pelattiin 25. marraskuuta 1990. Avauskiekon pudotti silloinen liikenneministeri Ilkka Kanerva. Hallin rakentaminen maksoi 145 miljoonaa markkaa (24 miljoonaa euroa), josta Turun kaupungin osuus oli 95 miljoonaa markkaa (16 miljoonaa euroa), aitioiden myynti tuotti 35 miljoonaa markkaa (6 miljoonaa euroa) ja valtion juhlaraha 15 miljoonaa markkaa (2,5 miljoonaa euroa).
Hallia uudistettiin 1996–1997 35 miljoonalla markalla (6 miljoonaa euroa). Siihen rakennettiin toinen sisäänkäynti, 28 uutta aitiota, ravintoloita ja aulatiloja. Vuonna 1998 hallin ravintoloiden yleisilme uudistettiin. Uudistuksesta vastasi ravintoloitsija Sedu Koskinen.
Jaguar F-Pace
F-Pace voitti World Car of the Year 2017 -palkinnon. Se sai myös parhaiten muotoillun auton palkinnon.
Syksyllä 2020 F-Pace koki kasvojenkohotuksen, jossa se sai muun muassa suuremman etusäleikön ja I-Pacen tyyliset J-kirjaimen muotoiset LED-ajovalot. Sisätiloissa muutokset olivat merkittävämpiä, sillä auto sai kojelautaansa 11,4-tuumaisen kosketusnäytön. Kiertokytkimen mallinen automaattivaihteiston vaihteenvalitsin vaihtui perinteisempään. Lisäksi kaikkien dieselmoottorien yhteyteen tuli 48 voltin kevythybridijärjestelmä.
Turkuhalli
Historia
Areenalla ovat esiintyneet muun muassa Roxette, Il Divo, Bruce Springsteen, Jean Michel Jarre, Enrique Iglesias, Laura Pausini, Mireille Mathieu, Volbeat, Gary Moore, Sting, John Fogerty, Johnny Cash, Motörhead, Alice Cooper, Ray Charles, Status Quo, Tom Jones, Eros Ramazotti, Bon Jovi, AC/DC, Bryan Adams, Red Hot Chili Peppers, Whitesnake, Paul Anka ja Elton John. Suomen euroviisukarsinta pidettiin hallissa vuosina 1991 ja 1992.
Turkuhallin käyttö on vähentynyt, ja sen tilalle kaavaillaan Turun ratapihan päälle rakennettavaa uutta areenaa. Jos hanke toteutuu, syrjässä sijaitseva Turkuhalli saatetaan sen myötä jopa purkaa.
Nimi
Turun kaupungin vuonna 1989 perustama Oy Turkuhalli-Åbohallen Ab fuusioitui hallin omistavan Kiinteistö Oy Turun Monitoimihallin kanssa vuonna 2010. Kiinteistö Oy Turun Monitoimihalli on myös kaupungin kokonaan omistama.
Mihail Trigoni
Mihail Trigoni oli kenraalin poika. Hän valmistui Odessan Novorossijskin yliopistosta. Vuodesta 1875 lähtien hän levitti vallankumouksellista propagandaa sivistyneistön ja upseeriston keskuuteen Ukrainassa. Vuonna 1879 hän liittyi Narodnaja voljan jäseneksi. Lakimiehenä työskennellyt Trigoni oli järjestön toimeenpanevan komitean ensimmäisen kokoonpanon ainoa omalla nimellään toiminut jäsen. Vuonna 1880 hän perusti Narodnaja voljan osaston Odessaan. Trigoni pidätettiin helmikuussa 1881 ja tuomittiin ns. ”kahdenkymmenen oikeudenkäynnissä” kahdeksikymmeneksi vuodeksi vankilaan. Hän kärsi tuomion Pietari-Paavalin linnoituksessa ja Pähkinälinnan vankilassa. Vuonna 1902 hänet karkotettiin Sahalinille. Vuodesta 1906 lähtien Trigoni asui Krimillä.
Sarah Sanders
Sarah Elizabeth Sanders (o.s. Huckabee, s. 13. elokuuta 1982 Hope, Arkansas, Yhdysvallat) on yhdysvaltalainen virkamies, joka on toiminut Donald Trumpin hallinnossa Valkoisen talon lehdistösihteerinä vuosina 2017–2019. Hän on kolmas nainen lehdistösihteerin työssä Valkoisessa talossa.
Hänen isänsä on republikaanipoliitikko Mike Huckabee, joka on toiminut Arkansas’n kuvernöörinä. Tytär Sanders valittiin vuonna 2022 osavaltion kuvernööriksi. Hän tulee olemaan ensimmäinen nainen virassa.
Viipurin lukio
Viipurin lukio eli Viipurin kymnaasi oli Viipurissa vuodesta 1641 toiminut lukio. Se siirtyi Uudenkaupungin rauhan jälkeen vuonna 1723 Porvooseen, ja jatkoi siellä toimintaansa Porvoon lukiona.
Suomi oli 1500-luvulla jaettu Turun ja Viipurin hiippakuntiin, ja itäisen hiippakunnan pappiskasvatuksesta vastasi Viipurin lukio, koska tuolloin ei tulevilta papeilta vielä vaadittu akateemista tutkintoa. Itä-Suomen papit opiskelivat kuitenkin usein jossain lähiyliopistoissa, kuten Turussa, Tartossa tai Upsalassa, mutta lukion antama opetuskin riitti monille.
Valtakunnanneuvosto
Valtakunnanneuvosto voi tarkoittaa ainakin seuraavia valtioelimiä eri maissa:
Canberra
thumb|245px|Canberran uusi parlamenttitalo. Canberra on Australian pääkaupunki ja sen suurin sisämaakaupunki. Canberra sijaitsee Uuden Etelä-Walesin osavaltion ympäröimän Australian pääkaupunkiterritorion pohjoisosassa, noin 270 kilometriä Sydneystä lounaaseen. Kaupungissa oli 432 141 asukasta vuoden 2016 väestönlaskennassa, ja sen pinta-ala on 807,7 neliökilometriä. Canberra on maan hallinnollinen keskus ja muun muassa Australian parlamenttitalo sijaitsee siellä.
Canberra on myös tärkeä yliopistokaupunki: kaupungissa sijaitseva Australian kansallinen yliopisto on yksi Australian tärkeimmistä tutkimusyliopistoista.
Canberran nimi tulee aboriginaalien kielen kohtaamispaikkaa tarkoittavasta sanasta.
Historia
Kaupunki perustettiin kompromissiratkaisuna vuonna 1908, kun Sydney ja Melbourne, Australian suurimmat kaupungit, eivät päässeet yhteisymmärrykseen siitä, kummasta tehdään pääkaupunki.
Canberran asemakaavasta järjestetyn kilpailun voitti vuonna 1912 Walter Burley Griffin, jonka mukaan on nimetty Canberran keskustassa oleva tekojärvi. Kilpailussa toiseksi sijoittui Eliel Saarisen suunnitelma.
Tsao Kiang
Tsao Kiang oli Kiinan Qing-dynastian 640 tonnin komposiittirunkoinen (teräskaaret ja puuverhoilu) täystakiloitu Nanyangin laivaston tykkivene.
Canberra
Historia
Australian liittovaltion hallinto muutti Canberraan vuonna 1927 tilapäisen parlamenttitalon avaamisen myötä.
Tsao Kiang
Valmistus
Alus tilattiin Jiangnanin telakalta Shanghaista, ja se laskettiin vesille vuonna 1869.
Canberra
Historia
Vuonna 2003 maastopalot aiheuttivat laajaa tuhoa Canberran lähiöissä, ja neljä asukasta sai surmansa.
Tsao Kiang
Palvelus
Li Hongzhang lunasti aluksen Zhilin maakunnalle vuonna 1872, ja se sijoitettiin Beiyangin laivastoon kuvernöörin jahdiksi.
Canberra
Maantiede ja ilmasto
Canberra sijaitsee Murrumbidgee-joen Molonglo-nimisen sivujoen varrella 240 kilometrin päässä Sydneystä.
Kaupungin sijainti maapallon koordinaatistossa on 35° 18′ eteläistä leveyttä ja 149° 08′ itäistä pituutta.
Köppenin ilmastoluokituksen mukaan kaupungissa on meri-ilmasto.
Tsao Kiang
Palvelus
Vallattu alus liitettiin Japanin laivastoon 21. syyskuuta partioveneenä nimettynä Sōkōksi valvomaan Korean rannikkoa. Alus luokiteltiin uudelleen 21. maaliskuuta 1898 toisen luokan tykkiveneeksi, minkä jälkeen sitä käytettiin Kuriilien tutkimiseen. Alus ajoi karille 22. toukokuuta 1903 Muroran satamassa ja se nostettiin 9. heinäkuuta. Alus siirrettiin 26. lokakuuta Japanin sisäministeriölle, joka käytti sitä Kōben satama-alueen valvontaan.
Alus myytiin vuonna 1924 Nishinomiyaan Hyogoon, ja se jatkoi kuljetusaluksena nimettynä Sōkōmaruksi aina vuoteen 1964.
Chūyō
Chūyō oli keisarillisen Japanin laivaston vuonna 1942 palvelukseen otettu Taiyō-luokan saattuetukialus toisessa maailmansodassa.
Valmistus
Matkustaja-alus Nittamarun tilasi Nippon Yusen Kaisha Mitsubishin Nagasakin telakalta ja sen köli laskettiin 9. toukokuuta 1938. Alus laskettiin vesille 20. toukokuuta 1939.
Aluksen muutostyöt saattuetukialukselle aloitettiin 1. heinäkuuta 1942 Kuren telakalla ja samalla aluksen muutostöistä vastaavaksi upseeriksi nimettiin Okura Tomasaborou. Työt saatiin päätökseen 25. marraskuuta. Alus nimettiin Chūyōksi ja se liitettiin yhdistyneeseen laivastoon Tomasaboroun jatkaessa aluksen päällikkönä.
Palvelus
Alus saapui 28. marraskuuta Yokosukaan, missä se siirrettiin kuivatelakalle. Alus poistui 4. joulukuuta telakalta ja se lähti 12. joulukuuta Trukille ensimmäiselle kolmestatoista matkastaan kuljettaen lentokoneita, tarvikkeita ja matkustajia. Yleensä aluksen suojana olivat 7. hävittäjädivisioonan Akebono, Sazanami ja Ushio. Trukille alus saapui 18. joulukuuta ja se lähti paluumatkalle 21. joulukuuta.
Viimeiselle matkalleen alus lähti 30. marraskuuta 1943 Trukilta Yokosukaan Zuihon johtamassa laivasto-osastossa, johon kuuluivat myös Unyo ja Maya sekä saattajina Akebono, Sazanami, Urakaze ja Ushio. Chūyōlla oli 21 ja Unyolla 20 sukellusvene USS Sculpinilta vangittua merimiestä. Chūyōn osui 4. joulukuuta keulamakasiiniin sukellusvene USS Sailfishin laukaisema torpedo. Tulipalon seurauksena lentokannen etuosa romahti, mutta alus kykeni jatkamaan matkaansa puolella nopeudella peruuttamalla. Alukseen osui kuutisen tuntia myöhemmin kaksi uutta torpedoa konehuoneeseen. Kolme tuntia myöhemmin alukseen osui jälleen torpedo, jotka aiheuttivat massiivisen vuodon. Alus kaatui ja upposi keula edellä vieden mukanaan aluksen päällikön ja 513 miehistönjäsentä sekä yli 730 matkustajaa. Ainoastaan yksi sotavangeista pelastui, kun hävittäjät pelastivat merestä 160 aluksella ollutta.
Ruskocelebesinmesikko
Ruskocelebesinmesikko (Myza celebensis) on mesikoiden heimoon kuuluva varpuslintu.
Levinneisyys
Ruskocelebesinmesikkoa tavataan Celebesin saarella Indonesiassa. Lajia on kuvattu yleiseksi. Se on luokiteltu elinvoimaiseksi.
Hanno J. Kunnas
Hanno Klaus Julius Kunnas (13. maaliskuuta 1894 Puumala – 30. lokakuuta 1958 Helsinki ) oli suomalainen varatuomari, joka toimi Valtiollisen poliisin johtajana lyhytaikaisesti vuonna 1947. Häntä pidettiin Urho Kekkosen läheisenä ystävänä. Hänet pidätettiin vielä saman vuoden aikana ja tuomittiin valtiopetoksesta (vakoilusta) neljän kuukauden vankeuteen. Hän oli antanut vakoilijaksi paljastuneen Max von Hellensin apurille Rudolf Sallille tietoja Stella Polaris -operaatiosta, valvontakomission jäsenistä ja Suomessa paljastuneista vakoilutapauksista. Oikeudenkäynnin pöytäkirjat ovat edelleen salaisia.
Kunnas suoritti varatuomarin tutkinnon vuonna 1921, jonka jälkeen hän toimi nimismiehenä vuoteen 1926 saakka, poliisitarkastajana 1926–1935 sekä kruununvoutina 1935–1945. Kunnas oli yksi valtioneuvoston vuonna 1945 asettaman sotasyyllisyystutkijalautakunnan jäsenistä yhdessä Onni Petäyksen, Helge Halmeen ja Eric Idestamin kanssa.
Species
Laji voi tarkoittaa seuraavia:
John Casper
pienoiskuva|253x253px|Kuva John Casperista virkapuvussaan. John Howard Casper (s. 9. kesäkuuta 1943) on Yhdysvaltojen Etelä-Carolinan osavaltiosta kotoisin oleva astronautti ja Yhdysvaltain ilmavoimien pilotti. Hän kouluttautui Yhdysvaltain ilmavoimien akatemiassa.
Olaus Sundergelteus
Olaus Marci Sundergelteus (noin 1551 Ulvila – noin 1601) oli Tarton katolinen kirkkoherra ja Vilnan tuomiokirkon kaniikki. Hän toimi vastauskonpuhdistuksen edustajana ja sen vuoksi hänelle annettiin tehtäväksi tehdä suomen kielen kielioppi. Mikäli Sundergeltaus teki kieliopin, se olisi ensimmäinen suomen kielen kielioppi, mutta sitä ei ole löytynyt.
Olaus Sundergelteuksen isä oli Tukholmasta Ulvilaan muuttanut laivuri Markus Sundergelt. Sundergelt joutui muuttamaan monien muiden ulvilalaisten tavoin vastaperustettuun Helsinkiin, mutta palasi sieltä pian takaisin Ulvilaan. Ulvilasta hän muutti myöhemmin Poriin, jonne Ulvilan kaupunkioikeudet siirtyivät. Olaus Sundergelteus oli todennäköisesti opiskellut Turun katedraalikoulussa ja hänet oli vihitty papiksi ennen kuin hän meni opiskelemaan Tukholman kuninkaalliseen kollegioon, jossa hän kääntyi katolisuuteen ja ryhtyi kannattamaan Ruotsin vastauskonpuhdistusta. Vuonna 1579 hänet lähetettiin Olmützin jesuiittakollegioon, jossa hänen tehtävänään oli, opiskelun ohella, valmistella suomen kielen kielioppia. Kielioppi tarvittiin, jotta katolisen kirkon katekismus voitaisiin kääntää suomeksi. Sundergelteuksen mahdollisesti aloittaman kieliopin jatkaminen siirrettiin myöhemmin Johannes Jussoilan tehtäväksi, mutta tästä teoksesta ei ole säilynyt yhtään kopiota nykypäivään asti.
Sundergelteus palasi Ruotsiin prinssi Sigismundin hoviin vuonna 1581. Ruotsin luterilaisen papiston painostuksesta Sundergelteus joutui kuitenkin palaamaan Poriin, osallistuttuaan eräiden muiden katolisuuden kannattajien tavoin hyökkäykseen luterilaista oppia vastaan. Suomesta hän lähti Puolaan, jossa hänet merkittiin vuonna 1585 jäseneksi Braunsbergin jesuiittakollegion eliittiryhmään, Pyhän Neitsyen ilmoituksen kongregaatioon. Kuningas Sigismundin katolisuudesta huolimatta, Kaarle-herttua esti katolisuuden Ruotsissa, ja Sundergelteus jäi Sigismundin hallitsemaan Puolaan. Olaus Sundergelteus toimi ainakin Tarton katolisena kirkkoherrana ja vuonna 1596 hänet mainitaan Vilnan tuomiokirkon kaniikkina.
Mestarien liigan kausi 1994–1995
Mestarien liigan kausi 1994–1995 oli Mestarien liigan kolmas kausi ja Euroopassa pelattavan jalkapallocupin 40. kausi. Loppuottelu pelattiin Wienissä 24. toukokuuta 1995. Alankomaalainen Ajax voitti loppuottelussa italialaisen AC Milanin maalein 1–0. Loppuottelun ainoan maalin teki vaihtopelaajana kentälle tullut Patrick Kluivert 85. minuutilla. Voitto oli Ajaxin neljäs Euroopan mestareiden cupin tai liigan voitto. Välierissä Ajax voitti saksalaisen Bayern Münchenin yhteismaalein 5–2 ensimmäisen osaottelun päätyttyä maalittomana ja AC Milan ranskalaisen Paris Saint-Germainin yhteismaalein 3–0.
Kauden paras maalintekijä oli seitsemän maalia tehnyt Paris Saint-Germainin George Weah.
Toiset osaottelut
AC Milan eteni loppuotteluun yhteismaalein 3–0.
Ajax eteni loppuotteluun yhteismaalein 5–2.
Lähetystöneuvos
Lähetystöneuvos on Suomessa valtionhallinnon virkanimike tai arvonimi.
Lähetystöneuvoksen virkanimi
Lähetystöneuvos on Suomessa ulkoasiainhallinnon virkamiesten virkanimi. Diplomaatin uralla alkuvirka on usein ulkoasiansihteerin virka. Ulkoasiansihteerit etenevät usein lähetystöneuvoksiksi. Suurlähettilästason virkamiehet ovat ulkoasiainneuvoksia.
Venäjän valtakunnanneuvosto
thumb|upright=1.6|[[Ilja Repinin maalaus Valtakunnanneuvoston juhlaistunto sen perustamisen satavuotispäivän merkiksi 7. toukokuuta 1901 (1903).]]
Valtakunnanneuvosto (, Gosudarstvennyi sovet) oli Venäjän keisarikunnassa ensin vuosina 1810–1906 keisarin tukena lainvalmistelussa toiminut neuvoa-antava elin, ja vuosina 1906–1917 parlamentin ylempi kamari.
Neuvoa-antavana elimenä (1810–1906)
Jo ennen valtakunnanneuvostoa Venäjän keisarilla oli ajoittain erilaisia ylimyksistä muodostettuja neuvoa-antavia elimiä. Tunnetuin näistä oli vuosina 1726–1730 toiminut 6–8 henkilön ylin salaneuvosto (Verhovnyi tainyi sovet), jonka valta kasvoi hyvin suureksi, kunnes se lakkautettiin.
Valtakunnanneuvoston perusti keisari Aleksanteri I, ja se aloitti toimintansa 13. tammikuuta (J: 1. tammikuuta) 1810. Sitä oli edeltänyt Aleksanterin vuonna 1801 perustama ”erottamaton neuvosto”. Valtakunnanneuvosto oli ainoa toteutunut osa valtiosihteeri Mihail Speranskin suunnittelemasta suuresta Venäjän hallinto- ja lainsäädäntöjärjestelmän uudistuksesta, johon olisi sisältynyt myös vaaleilla valittavia elimiä. Speranski oli ajatellut valtakunnanneuvoston koko valtiokoneiston ylimmäksi portaaksi lainsäädäntö- ja toimeenpanoelinten sekä oikeuslaitoksen yläpuolelle. Valtakunnanneuvoston kaikki jäsenet olivat keisarin nimittämiä, ja heitä oli alkujaan 35. Puheenjohtajana oli teoriassa keisari itse, mutta hän nimitti sijaisekseen toisen puheenjohtajan. Ensimmäinen puheenjohtaja oli Nikolai Rumjantsev. Vuosina 1812–1865 valtakunnanneuvoston puheenjohtaja johti samalla myös Venäjän ministerineuvostoa. Valtakunnanneuvostoon kuuluivat virkansa puolesta kaikki Venäjän ministerit. Jäsenten määrä kasvoi vähitellen ja oli vuonna 1890 jo 60.
thumb|upright=1.2|[[Pietari (kaupunki)|Pietarin Mariinskin palatsi, valtakunnanneuvoston kokoontumispaikka vuodesta 1885 aina sen lakkauttamiseen asti.]] Vuoden 1905 vallankumoukseen asti valtakunnanneuvosto oli keisarikunnan ylin neuvoa-antava lainsäädäntöelin. Sen tehtävänä oli tarkastaa kaikki ministerien valmistelemat lakiesitykset ennen kuin ne annettiin keisarin hyväksyttäviksi. Se tarkasti myös valtion laitosten budjetit ja henkilökuntanimitykset sekä tutki senaatin päätöksistä tehdyt valitukset. Neuvoston yhteydessä toimi valtakunnansihteerin johtama valtakunnanvirasto, joka laati lakiesitysten sanamuodot ja vastasi myös lakien promulgoinnista. Keisari saattoi mielensä mukaan hyväksyä joko valtakunnanneuvoston enemmistön tai vähemmistön kannan tai ei kumpaakaan. Aleksanteri I:n kuoltua vuonna 1825 valtakunnanneuvosto julisti hänen veljensä, suuriruhtinas Konstantin Pavlovitšin uudeksi hallitsijaksi, mutta tämä kieltäytyi ottamasta kruunua vastaan.
Vuosina 1899–1905 sovelletun helmikuun manifestin mukaan Suomen kenraalikuvernöörillä, ministerivaltiosihteerillä ja erikseen nimetyillä Suomen senaatin edustajilla oli oikeus osallistua Suomen suuriruhtinaskuntaa koskevien yleisvaltakunnallisten lakien käsittelyyn valtakunnanneuvostossa.
Valtiopäivien ylähuoneena (1906–1917)
Venäjän vuoden 1906 perustuslaki teki valtakunnanneuvostosta parlamentin ylemmän kamarin, kun taas alemmaksi kamariksi perustettiin vaaleilla valittava valtakunnanduuma. Lait piti hyväksyä molemmissa kamareissa ennen niiden esittelyä keisarin vahvistettaviksi.
Perustuslain mukaan keisari nimitti tästä alkaen vain puolet valtakunnanneuvoston jäsenistä yhdeksi vuodeksi kerrallaan. Toinen puolisko muodostui erilaisia yhteiskuntapiirejä edustaneiden korporaatioiden valitsemista edustajista. Nämä edustajat valittiin yhdeksäksi vuodeksi siten, että kolmasosa vaihtui aina kolmen vuoden välein. Heidän piti olla vähintään 40-vuotiaita. Valittavia edustajia oli yhteensä 98, ja he edustivat seuraavia tahoja:
Vuoden 1910 laki yleisvaltakunnallisesta lainsäädännöstä määräsi myös Suomen eduskunnan valitsemaan kaksi edustajaa Venäjän valtakunnanneuvostoon sekä neljä edustajaa duumaan. Eduskunta kieltäytyi valitsemasta Suomen edustajia, sillä kyseistä lakia pidettiin Suomessa laittomana. Valtakunnanneuvostoon kuului kuitenkin joitain suomalaisia keisarin nimittäminä edustajina.
Valtakunnanneuvosto lakkautettiin vuoden 1917 helmikuun vallankumouksen jälkeen. Neuvostoliitossa parlamentin ylempänä kamarina toimi kansallisuuksien neuvosto. Nykyisessä Venäjän federaatiossa vastaavassa asemassa on Venäjän liittoneuvosto.
Luettelo Suomessa järjestettävistä coneista
Suomessa järjestettävät conit
Lähteet: Aniki -foorumi, #suomenconit -sivu sekä tapahtumien omat sivut.
Aicon
Aicon oli Hämeenlinnassa 2016 ja Helsingin Kulttuuritalolla 2018 järjestetty aasialaiseen muotiin ja musiikkiin keskittyvä tapahtuma. Vuoden 2018 tapahtumassa järjestettiin K-pop coveroinnin SM-kisat yhdessä XpressEvents ry:n kanssa. Tapahtuma ilmoitti lopettamisestaan toukokuussa 2020.
Alfacon
Alfacon, vanhalta nimeltään α-con, on Suomen pöytäroolipeliaktiiveille suunnattu tapahtuma, jossa skeneaktiivit voivat verkostoitua, pelinjohtajat jakaa ideoitaan ja roolipeliteoreetikot hioa ajatuksiaan. Alfaconia järjestetään Otavan Opistolla Mikkelissä ja se on Suomen roolipeliseura ry:n projekti.
Animecon
Animecon oli ympärivuorokautinen, pääsymaksullinen harrastajatapahtuma. Tapahtuma oli ikärajaton, mutta joissain sen ohjelmanumeroissa saattoi olla sisällön laadun vuoksi ikäraja tai -suositus. Perinteenä oli, että tapahtuman toteuttamisesta kiinnostunut taho pyytää oikeutta Animecon-nimen käyttöön ensimmäisen Animeconin järjestäjältä Turun Animeseuralta. Tapahtuma pidettiin heinä-elokuussa. Vuoden 2018 jälkeen tapahtuma on jäänyt määrittelemättömälle tauolle.
Archipelacon
Archipelacon on pohjoismaalainen scifi- ja fantasiatapahtuma, joka järjestettiin vuonna 2015 ensimmäistä kertaa. Nelipäiväinen (25.–28.6.2015) tapahtuma pidettiin Ahvenanmaalla Maarianhaminassa, konferenssikeskus Alandicassa. Conin järjestäjät ovat aikaisemmin pitäneet pienempää scificonia, Åconian.
Arpacon
Arpacon oli RopeCon ry:n heinäkuussa 2009 ja toukokuussa 2010 järjestämä ilmainen tapahtuma roolipelaamisen aloittamisesta kiinnostuneille Dipolissa.
Asicon
Asicon oli huhtikuussa 2018 järjestetty tapahtuma, joka yhdisti cosplayn ja tubemiitit. Tapahtuma järjestettiin tapahtumahotelli Tallukassa, Vääksyssä.
Assembly
Assembly on Suomen suurin ja vanhin videopelitapahtuma, jota on järjestetty vuodesta 1992. Nykyään se pidetään Helsingin Messukeskuksessa kahdesti vuodessa, Assembly Summer kesällä, ja Assembly Winter talvella.
Bakacon
BakaCon 2012 peruttiin heikon lipunmyynnin vuoksi. Heikon myynnin syyksi epäiltiin tapahtumien päällekkäisyyttä Animeconin ja Kawaconin kanssa, sillä ne järjestettiin samassa kuussa.
Chibicon
Chibicon on ympäri Suomea kiertävä tapahtuma, joka keskittyy animeen, mangaan, cosplayhin ja japanilaiseen pop-kulttuuriin. Chibicon on järjestetty Kuopiossa, Oulussa, Helsingissä ja Espoossa. Eniten tapahtumia on järjestetty Kuopiossa ja Oulussa. Oulun Chibiconin teema vuonna 2015 oli Hopeanuoli, 2016 Pokémon, 2017 kauhu ja 2018 kawaii. Kuopion teemana on ollut J-Pop, Helsingin shounen-sarjat ja Espoossa pelit. Vuonna 2019 Chibicon järjestettiin Tahkolla, Kuopiossa ja Oulussa. Mini-Chibiconit ovat pääsymaksuttomia ja tavallisissa Chibiconeissa on pääsymaksu. Tällä hetkellä Suomen ainut kaupallinen con.
Chiisanacon
Chiisanacon oli Kouvolan Inkeroisessa järjestetty cosplay- ja populaarikulttuuritapahtuma. Chiisanacon järjestettiin Kymenlaakson Opiston oppilaiden toimesta. Tapahtuma oli kertaluontoinen.
Conklaavi
Conklaavi on Turun yliopistolla järjestettävä roolipelitapahtuma, jota on järjestetty jo 1990-luvun lopulta lähtien.
Cosvision
Cosvision on viikonlopun kestävä, pääsymaksullinen, lähinnä pelkästään cosplayhin painottunut tapahtuma Hämeenlinnassa. Tapahtuma pidetään Hämeenlinnan Verkatehtaalla. Cosvision on Suomen suurin cosplay-tapahtuma, jossa luonnollisesti järjestetään myös cosplay-kisat. Cosvision järjestetään parillisina vuosina.
Desucon
Desucon on ympärivuorokautinen, pääsymaksullinen japanilaisen populaarikulttuurin harrastajatapahtuma. Tapahtuma on vuodesta 2016 eteenpäin K-18. Tapahtuma pidetään Lahden Sibeliustalossa kesäkuussa.
FinFur Animus
FinFur Animus on Tuusulan Gustavelundissa kerran vuodessa järjestettävä turritapahtuma, joka pidettiin ensimmäistä kertaa vuonna 2015. Tapahtuma kuitenkin tunnettiin jo aiemmin nimellä "FinFur Summer Camp", jota järjestettiin vuodesta 2011 vuoteen 2013.
Finncon
Finncon on suurin Suomessa järjestettävä science fiction- ja fantasiatapahtuma, ja samalla yksi Euroopan suurimmista alan tapahtumista. Tapahtuma on pääsymaksuton sekä ikärajaton, mutta joissain sen ohjelmanumeroissa saattaa olla sisällön laadun vuoksi ikäraja tai -suositus.